قومی عوامی کانگریس (چین)

قومی عوامی کانگریس (چینی زبان: 中华人民共和国全国人民代表大会)، این پی سی، چینی پارلیمان) چین کی قومی مقننہ ہے جس میں سنہ 2018ء میں 2980 ارکان تھے۔ اسے دنیا کی سب سے بڑی پارلیمان ہونے کا درجہ حاصل ہے۔ آئین چین کے مطابق چینی عوامی کانگریس یک ایوانی نظام پر مشتمل مقننہ ہے جسے قانون بنانے، حکومت کے کام کاج کی نگرانی کرنے اور ریاستوں کے اہم افسران کی تقرری کا اختیار حاصل ہے۔ ایوان چین کو حکومت کی مہر کہا جاتا ہے کیونکہ ایوان نے کبھی حکومت کی کسی بھی تجویز یا فیصلہ کو مسترد نہیں کیا ہے۔ قومی عوامی کانگریس (چین) کے ارکان 5 سال کے لیے منتخب ہوتے ہیں۔ اس کا اجلاس ہر سال موسم سرما میں ہوتا ہے جو عموماً 10 سے 14 دنوں تک چلتا ہے۔ اجلاس گریٹ ہال آف دی پپل میں منعقد کیا جاتا ہے جو بیجنگ میں موجود تیانان میم اسکوائر کے مغرب میں واقع ہے۔ ایوان کے اجلاس کا وقت پپلز پولیٹیکل کنسل ٹیٹو کانفرنس کی قومی کمیٹی کی میٹنگ کے حساب سے طے کیاجاتا ہے۔ پپلز پولیٹیکل کنسل ٹیٹو کانفرنس ایک ایک مشوراتی باڈی ہے جس میں مختلف سماجی گروہوں نے نمائندے ہوتے ہیں۔ چین میں پپلز پولیٹیکل کنسل ٹیٹو کانفرنس اور قومی عوامی کانگریس دو اہم جانبداری باڈی ہیں۔ ایوان کے اجلاس میں ریاست کے افسران کو ماضی کی پالیسیوں کا جائزہ لینے اور حال و مستقبل کی پالیسیاں بنانے کا موقع فراہم کرتا ہے۔ اختیارات اور فرائض آئینی طور پر قومی عوامی کانگریس چین کا سب سے طاقتور اور با اختیار ڈھانچہ ہے اور چاروں دستور اسے قانون بنانے کا اختیار دیتے ہیں۔ البتہ عملی میدان میں اسے چینی کمیونسٹ پارٹی اور ریاست کی مقننہ کے بنائے قانون کے نفاذ کے لیے حکومت کا مہرہ مانا جاتا ہے۔ اس کی ایک رکن، ہو، شیاویان نے 2009ء میں بی بی سی کو بتایا کہ اسے اپنے اپنے انتخابی حلقے کی مدد کے لیے کوئی اختیار حاصل نہیں ہے۔ اس کے اپنے الفاظ ہیں “پارلیمانی نمائندہ ہونے کی حیثیت سے مجھے کوئی اختیار حاصل نہیں ہے۔ “ 2014ء میں سی پی سی نے قومی عوامی کانگریس کو ‘‘حکومت کی نگرانی کرنے کے لیے‘‘ با اختیار بنانے کا عہد کیا۔ 1990ء کی دہائی سے قومی عوامی کانگریس پارٹی، حکومت اور سماجی گروہوں کے مختلف حصوں کے مابین اختلافات میں ثالثی کا کردار ادا کررہی ہے۔ قومی عوامی کانگریس کے چار بنیادی اختیارات ہیں: آئین میں ترمیم کرنا اور اس کے نفاذ کو یقینی بنانا۔ سول معاملوں کی نگرانی کرنے، جرائم پر قدغن لگانے، ریاستی تنظیموں اور دیگر معاملات سے متعلق بنیادی قوانین میں ترمیم کرنا اور نافذ کرنا۔ مرکز اور ریاست میں ارکان کو منتخب کرنا اور ان کی تقرری کو یقینی بنانا۔ ریاست کے اہم معاملوں کی تشخیص کرنا۔ کام کاج قومی عوامی کانگریس کا اجلاس پپلز پولیٹیکل کنسل ٹیٹو کانفرنس کے اجلاس کے ساتھ ہی ہر سال موسم سرما میں تقریباً دو ہفتوں کا ہوتا ہے۔ اس مشترک اجلاس کو دو میٹنگ کہا جاتا ہے۔ ان جلسوں میں 150 ارکان پر مشتمل اسٹینڈنگ کمیٹی برائے چینی قومی عوامی کانگریس اپنے اختیارات کا استعمال کرتی ہے۔ یہ جلسے میڈیا تقریب بن چکے ہیں کیونکہ چینی رہنما ان میں اپنی رپورٹ پیش کرتے ہیں۔ البتہ این پی سی نے کبھی کسی کام کو مسترد نہیں اور نہ پارٹی کے نامزد کردہ کسی امیدوار کو نا منظور کیا ہے۔ ان جلسوں میں کوئی بھی ووٹ نا معلوم نہیں ہوتا ہے۔ اگر کسی فیصلہ پر 70 فیصد سے کم ووٹ ملے تو بہت شرم کی بات مانی جاتی ہے البتہ 1990ء کی دہائی میں ایسا خوب ہوتا تھا۔ اجلاس کے دوران میں چینی رہنما عالمی میڈیا کے سامنے بھی حاضر ہوتے ہیں اور پریس کانفرنس کرتے ہیں اور یہ ان چند مواقع میں سے ایک ہے جب مگربی میڈیا چینی رہنما سے غیر متعین سوال کرسکتی ہے۔ کوئی اہم بل ایک سال میں تیار ہوتا ہے اور اگر اس میں کوئی اہم اختلاف گنجائش ہو تو اسے حتمی ووٹ کے لیے نہیں رکھا جاتا ہے۔ اس کی ایک مثال پراپرٹی لا آف پپلز ریپبلک آف چائنا ہے جو 2006ء میں مقننہ کے ایجنڈا سے ہٹا لیا گیا تھا کیونکہ اس کے بارے میں تنقید کی گئی تھی اس میں ریاست کی پراپرٹی کو محفوظ کی وافر صلاحیت موجود نہیں تھی۔ چین کا کوئی قانونی بل این پی سی کی اسٹینڈنگ کمیٹی کے تین بار نظر ثانی کے بعد ہی منظور کے لیے رکھا جاتا ہے۔ البتہ پراپرٹی کا قانون 9 برس تک زیر بحث رہا اور اس میں سات بار نظر ثانی کی گئی جو اپنے آپ میں ایک ریکارڈ ہے۔ آخر کار 16 مارچ 2007ء کو قومی عوامی کانگریس کے دسویں اجلاس کی پانچویں نشست میں اسے منظوری ملی لیکن اس سے اس پر بہت فرما فرم بحثیں ہوئیں۔ 2889 ارکان اس وقت ایوان میں موجود تھے۔ ان میں سے 2799 ارکان نے بل کے حق میں ووٹ دیے جبکہ 52 نے مخالفت میں۔37 غیر جانبدار رہے اور ایک نے ووٹ ہی نہیں دیا۔ انتخابات اور رکنیت قومی عوامی کانگریس میں 3000 نمائندے ہیں جو پانچ برس کے لیے منتخب ہوتے ہیں۔ ان کو صوبہ کی اسبملی منتخب کرتی ہے جو ذیلی اسمبلی سے منتخب ہو کر آتے ہیں۔ پھر ایسے کچھ مزید درجے ہیں۔ درجہ ایک- حلقہ انتخاب سے عوام کے ذریعے منتخب علاقائی اسمبلی کے ارکان درجہ دو- عوامی اسمبلی سے منتخب ہو کر ذیلی اسمبلی کے ارکان بنتے ہیں۔ درجہ تین- ذیلی اسمبلی کے ارکان صوبائی اسمبلی کے لیے منتخب ہوتے ہیں۔ درجہ چار- صوبائی اسمبلی کے ارکان قومی عوامی کانگریس کے لیے منتخب ہوتے ہیں۔ نشستوں کے تناسب سے امیدواروں کی تعداد بہت محدود ہے۔ مثلاً قومی عوامی کانگریس کے لیے 100 نشستوں کے لیے محض 110 امیدوار انتخاب لڑنے کے مجاز ہیں۔ صوبائی سطح پر 100 نشستوں کے لیے 120 میدوار انتخابات لرتے ہیں۔ یہ تناسب درجہ کے حساب سے بڑھتا جاتا ہے۔ سب سے آخری اکائی یا درجہ گاؤں ہے جہاں کوئی حد نہیں ہے۔ البتہ کانگریس کی ویب سائٹ کے مطابق ایک بلاواسطہ انتخاب میں منتخب افراد کا فیصد 20 سے 50 ہونا چاہیے۔ گذشتہ قومی عوامی کانگریس کی رکنیت حوالے: ہانگ کانگ اور مکاؤ کے نمائندے 1998ء میں 9ویں کانگریس سے ہانگ کانگ کے اپنے نمائندے شامل ہوتے ہیں وہیں 2003ء میں 10ویں کانگریس سے مکاؤ کے بھی اپنے نمائندے منتخب ہوتے ہیں۔ ہانگ کانگ اور مکاؤ سے این پی سی میں آنے والے ارکان کا انتخاب ان علاقوں میں چیف ایگزی کیوٹو کے انتخاب کے مماثل ہے۔ 1975ء اور بعد کے دنوں میں دونوں ممالک کے ارکان گوانڈونگ صوبائی کانگریس سے منتخب ہو کر آتے تھے۔ تائیوان کے نمائندے این پی سی نے صوبہ تائیوان، عوامی جمہوریہ چین کے نمائندوں کو 1975ء میں چوتھی کانگریس سے ہی منتخب کرنا شروع کر دیا تھا۔ تب تائیوان کو چین کا ایک صوبہ مانا گیا۔2000ء سے قبل تائیوانی نمائندے عموماً چینی کمیونسٹ پارٹی کے وہ تائیوانی لوگ ہوا کرتے تھے جو 1947ء کے بعد تائیوان بھاگ گئے تھے۔ اب یا تو وہ لوگ کم ہو چکے ہیں یا پھر بوڑھے ہو چکے ہیں۔ گذشتہ تین کانگریس میں صرف ایک تائیوان میں پیدا ہوا نمائندہ تھا جس کا نام چین یونینگ تھا۔ وہ ماہر معاشیات جسٹن ییفو لن کی زوجہ ہیں۔ موجودہ 11ویں کانگریس میں منتخب نمائندے ایک کنسل ٹیٹو الیکٹورال کانفرنس سے منتخب ہو کر آئے ہیں۔ پپلز لبریشن آرمی نمائندے این پی سی کے روز اول سے ہی پیپلز لبریشن آرمی کے نمائندے بڑی تعداد میں رہے ہیں۔ تیسری کانگریس میں وہ 3 فیصد تھے جبکہ چوتھی کانگریس میں وہ 17 فیصد ہو گئے۔5ویں کانگریس سے وہ 9 فیصد کے آس پاس رہتے ہیں اور اب بھی کانگریس میں وہ سب سے بڑا گروہ ہیں۔12ویں کانگریس میں ان کی کل تعداد 268 ہے، دوسرا برا گروہ شانڈونگ کا ہے جو تعداد میں کل 175 ہیں۔ نسلی اقلیتیں اور سمندر پار چینی نمائندے پہلی تین کانگریس میں سمندر پار چینی نمائندے تھے مگر چوتھی کانگریس میں ان کو مسترد کر دیا گیاالبتہ سمندر پار چینی کانگریس میں ایک مسلم گروہ کی حیثیت سے رہے۔ اب وہ دیگر نمائندوں میں منقسم ہو گئے ہیں۔ پی آر سی 55 دیگر اقلیتی گروہوں کو تسلیم کرتی ہے اور 12ویں کانگریس میں ہر ایک کا کوئی نا کوئی نمائندہ ضرور ہے۔ یہ نمائندے چین کے آداز علاقوں کی نمائندگی کرتے ہیں جیسے تبت خود مختار علاقہ اور سنکیانگ وغیرہ۔ لیکن کچھ گروہ کے نمائندے منتعدد نمائندوں سے تعلق رکھتے ہیں جیسے حونی قوم (چینی مسلمان)۔ اسٹینڈنگ کمیٹی این پی سی کے مستقل ارکان اور اور نائبین مندرجہ ذیل پر مشتمل ہوتے ہیں: صدر نشین نائب صدر نشین سکریٹری جنرل ڈھانچہ اسٹینڈنگ کمیٹی کے علاوہ نو خاص کمیٹیاں بھی ہوتی ہیں جو این پی سی کے لیے اہم معاملوں کا مطالعہ کرتی ہیں۔ ان کے اپنے اپنے خاص موضوعات ہیں۔ ایتھنک افیرس کمیٹی آئین اور لا کمیٹی داخلی اور عدالتی کمیٹی مالی اور معاشیاتی کمیٹی تعلیم، سائنس، ثقافت اور عوامی صحت کمیٹی کمیٹی برائے امور خارجہ کمیٹی برائے سمندر پار چینی عوام کمیٹی برائے ماحولیاتی تحفظ اور وسائل کی ذخیرہ اندوزی کمیٹی برائے کھیتی باڑی اور دیہی امور انتظامی اکائیاں این پی سی کی مدد کے لیے متعدد انتظامی اکائیاں بھی تشکیل دی گئی ہیں جو مندرجہ ذیل ہیں: جنرل آفس کمیشن برائے مقننہ کمیشن برائے بجٹ کمیٹی برائے ہانگ کانگ انتظامی بنیادی لا کمیٹی برائے مکاؤ انتظامی بنیادی لا پری سیڈیم پری سیڈیم این پی سی کے 178 ارکان پر مشتمل ایک اکائی ہے۔ یہ چینی کمیونسٹ پارٹی، ریاست، غیر کمیونسٹ پارٹیوں، آل چائنا فیڈریشن آف انڈسٹری اینڈ کامرس، مرکزی حکومت کی ایجنسیوں کے صدور، عوامی تنظیموں، این پی سی کے کل 35 نمائندوں کے اہم لیڈران، ہانگ کانگ، مکاؤ اور پیپلز لبریشن آرمی کے ارکان کا مجموعہ ہے۔ پری سیڈیم ہی صدر عوامی جمہوریہ چین، نائب صدر عومای جمہوریہ چین، این پی سی کے صدر نشین، نائب صدر نشین، اسٹینڈنگ کمیٹی کے جنرل سکریتری، سینٹرل ملٹری کمیشن کے صدر اور چینی عدالت عظمی کے صدر کو نامزد کرتا ہے۔ یہ این پی سی کے آرگانک لا کے تحت کام کرتا ہے۔ حکمراں چینی کمیونسٹ پارٹی سے تعلق حکمراں چینی کمیونسٹ پارٹی این پی سی کی ساخت کی مختلف درجوں خصوصاً قومی سطع پر دیکھ ریکھ کرتی ہے۔ علاقائی سطح پر امیدواروں کی انتخاب میں مرکز کا اثر کچھ کم ہے جس کی وجہ سے علاقائی پارٹی اور غیر کمیونسٹ پارٹی کے افراد بھی انتخاب میں حصہ لیتے ہیں۔ البتہ چین کا انتخابی نظام ہی کچھ ایسا ہے کہ اعلیٰ سطح پر موجود لیڈروں کی مدد کے بغیر ادنٰی سطح کوئی بھی امیدوار بمشکل ہی جیت پاتا ہے وہیں دوسری طرف پارٹی افسرشاہی کے لیے انتخابی نظام پر مکمل کنٹرول حاصل کرنا تقریباً نا ممکن ہے۔ ایسا ہی ایک منفرد نطام نشستوں کے تناسب میں امیدواروں کی تعداد کی تحدید ہے۔ نشستوں کے تناسب سے امیدواروں کی تعداد بہت محدود ہے۔ مثلاً قومی عوامی کانگریس کے لیے 100 نشستوں کے لیے محض 110 امیدوار انتخاب لڑنے کے مجاز ہیں۔ صوبائی سطح پر 100 نشستوں کے لیے 120 میدوار انتخابات لرتے ہیں۔ یہ تناسب درجہ کے حساب سے بڑھتا جاتا ہے۔ سب سے آخری اکائی یا درجہ گاؤں ہے جہاں کوئی حد نہیں ہے۔ البتہ کانگریس کی ویب سائٹ کے مطابق ایک بلاواسطہ انتخاب میں منتخب افراد کا فیصد 20 سے 50 ہونا چاہیے۔ اب یہ نطام معیاری مانا جاتا ہے جو سویت نظام سے بالکل الگ ہے۔ اس سے ان امیدواروں پر لگام لگتی ہے جو کسی بھی صورت میں نا قابل قبول ہی ہونے والے ہیں۔ غیر مشہور اور معمولی امیدواروں کو بھی نطر انداز کیا جاتا ہے۔ حوالہ جات